## ARIMAK ETA BALIOAK

IÑIGO AVILA

Liburua irakurri ondoren hainbat gai interesgarri aurkitu nituen komentatzeko. Baina Descartesen teoria benetan liluratzen nau. Ez da ados nagoela, baina bitxia iruditzen zait bere teoria eta, aurreko lanean bezalaxe hori jorratzea erabaki dut *Arimak* atalaren inguruan. Bi kontzeptu klaberekin gelditu naiz: *cogito, ergo sum* famatua eta introspekzioa. Lauhileko honetan hainbeste liburu irakurri eta gero lan idatzia egin behar genuenez, lan nahiko aspergarria egia esanda, aukera ematen duzunez lan hau modu desberdin batean egitea erabaki dut.

**1.**

Jon tipo normal bat da. Ez dakigu zein zentzutan. Izan ere, gaur egun zer da normala izatea? Askotan jende normala aurkitzen zaila ez al da ba? Soilik gure ingurura begiratu beharra daukagu,gure bizitzako zenbat jende da normala? Bueno, konplikaziorik gabe esan dezagun Jon normala dela.

Jonek 18 urte ditu, Patxi eta Miren dira bere gurasoak eta bere arreba txikia Idoia deitzen da. Txakurtxo bat ere badu, asko maite duena, Mixixi deitzen da eta bere gurasoak baino gehiago maite du. Ez da harritzekoa, Mixixi hor dago beti maitasuna baino ez ematen. Ez da bere ama bezalakoa, oihuka dabilela beti. Edo bere arreba bezalakoa, batzuetan pozik dagoela eta beste batzuetan haserre. Agian horrengatik maite du hainbeste. Mixixi, Mixixi delako besterik gabe, konplikazio eta konplexutasunik gabe. Agian, pixka bat triste jartzen da Jon etxetik ateratzen denean, baina bera zoriontsu da eguraldi txarra edo eguraldi ona egiten badu, hori ez dio axola. Mixixi, Mixixi da.

Jon tipo normala dela esan dugu. Saskibaloian aritzen da, auzoko talde batean tronpeta jotzen du eta lagunekin parrandan ateratzea gustatzen zaio. Urte batzuk lehenago parrandan ateratzera derrigortuta ikusten zen mundu guztiak egiten zuela, baino orain festetako erregea da. Gehiegi gustatzen zaio auzoko beste gazteekin elkartzea, eta hauekin barrara joatea. Batzuetan gaizki bukatzen du Jonek, hainbeste ezagunekin elkartzen da, barra ondoan dagoela gau osoa. Baino zerbait normala da, gaztea da Jon. Horrelako da Jon.

\*\*\*\*

Jon tipo normala dela esan dugu. Eta hain normala, neskalaguna izan zuen gutxi arte. Beren istorioa tipikoa da, baina polita. Jonek oraindik neskalaguna ahaztu egin nahi du, hortaz ez dugu bere izena aipatuko, Jon gaixoa!

Jonek Saioarekin ligatu nahi zuen, neskatxaren laguna, baina ez zen ausartzen berarekin hitz egiten, horregatik neskatxari watxap bat bidaltzea erabaki zuen. Neska ez zen tontoa ez, eta segituan gonbidatu egin zion kafe bat hartzera hurrengo egunean. Horrela hasi zen beraien istorioa. Denborarekin lagun minak egin ziren eta neskatxa Jon konkistatzeko lanean gogor egin zuen lan. Eta baita lortu ere! Auzoko jaietan izan zen, auzoko jaiek amodioari beti laguntza txiki bat eman ohi diote bere lan egin dezan. Hortik aurrera bikote izatea erabaki zuten, izan ere, ezin ziren jada lagunak izan eta etiketa berri bat behar zuten. Bata, bestea zoriontsu egiteko bizi ziren, dena egiten zuten elkarrekin, egun batzuetan mutilaren etxean egiten zuten lo, beste egun batzuetan neskaren etxean, berdina gosaltzen zuten eta berdina bazkaldu, ikastetxeko pasilloan aurkitzen ziren bakoitzean muxutxoak eta besarkadak ematen zituzten… Ai Maitasuna! Maitasun erromantikoa! Zein polita den!

Bakoitza laranja erdi bat zen eta bien artean laranja bakarra egiten zuten! Jonek ez zekien zer eginen lukeen bere neskatxa gabe! Nolatan biziko litzateke? Ezinezkoa!

Beste alde batetik, oraindik oroitzen gara Jon beste neska batzuekin ibiltzen zenean zer jeloskor jartzen zen neskatxa! Baina, normala. Normala da jeloskorra izatea. Eta ez dugu kontatu nahi Jon beste lagun batekin musukatzean izan zuten kalapitaz! Egun horretan trumoiak egon ziren auzoan! Normala da! Maitasuna biren kontua da, ez hirurena!

Baina dena egunetik gauera bukatu egin zen, neskatxak auzotik ordu askotara Joan behar izan zuen ikastera. Gure Jon maitea bakarri gelditu egin zen, lur jota zegoen, depresioan murgilduta, bere laranjatxo erdia gabe gelditu egin zen! Ez zen posible! Zer egin behar zuen orain? Berak ematen zion zentzua Jonen bizitzari! Bere bizitzaren beste erdia galdu egin zuen Jonek!

Baina normala zela esaten zion amak, adin horiekin gauza hauek pasatzen direla, normala zela neskatxa baten menpean egotea. Pasa zutena pasa ondoren normala zela gauza guztiekin beraz oroitzea, egun osoa beregan pentsatzea, normala zen!!! Bere arazoarekin, horrelakoa zen Jon.

\*\*\*\*

Jon tipo normala dela esan dugu. Agian orain arte kontatu duguna, oraingo azalpenean laburtu daiteke lasai eta aski. Askotan edo gehienetan berengan pentsatzen zuen, besteengan baino lehenago. Jon bere buruak pentsatzen zuen guztiarekin ados zegoen. Hau da, paretaren kolore marroia ikustean, kolore marroian eta paretaren forman pentsatzen zuen. Kotxearen zarata entzutean, horretan pentsatzen zuen, Mixixi laztantzean, eskua mugitzen zuela pentsatzen zuen eta pentsatzen zuen baita Mixixiren iletxo leunetan. Edo telebistan akziozko pelikula bat ikustean, bere buru barruan berdina pasatzen zela pentsatzen zuen. Edo amatxok amuarraina labean egitean eta haren usain liluragarria usaintzean, horretan pentsatzen zuen ere. Eta bere buruak pentsatzen zuenean - ez eman txokolate – gazta bokata erdia arrebari, hobe zuretzat osoa gordetzen baduzu- ados zegoen bere buruarekin. Guztiz ados zegoen bai pentsaraztea eragiten zion edozer gauzarekin, baita bere buru barruan zegoen ahotsarekin. Eta hau, munduko gauzarik normalena da!

\*\*\*\*

Orain arte Jonen deskribapen soila egin dugu, ez genuen bere izaeran sakon murgildu nahi. Izan ere pertsona bakoitza mundu bat da, baina arazoa da mundu bakarrean bizi garela.

\*\*\*\*

**2.**

Udaberria da, parkean zeuden Mixixi eta Jon hiru eta erdietako eguneroko pasieran. Udaberrian ama lurra bere urteko siestatik esnatu egiten da: Belardi berdea, landareen loreen laguntzaz kolore aldaketak ditu eta, hegaztiak beren urteko oporretatik badatoz. Bitxia da ikustea belardian kolore aldaketak egunean zehar: Goizean margariten ordua da, eta belardia arrosaz margotzen dute. Arratsaldean berriz, lauretan zehazki, lore aldaketa egiten dute eta margaritek txikori- loreei uzteen diete lekua. Izan ere, Margaritak bostetako tea hartzera doaz. Modan jarri da beraien artean mundu anglosaxoia, barregarria da ikustea eguerdiko hamabitarako sandwich bana nola jaten duten, eta arratsaldeko zazpitarako berriz, gosez hilda dauden. Gaur txoriek udaberriari ongi etorria emateko abiadura lasterketa dute. Jon liluratuta gelditu da txorien abiadurarekin, bi bele semifinaleetako lasterketan bere ondotik pasa dira eta ia lurrera bota dute! Graziosoa zen ikustea Mixixi txorien atzetik hauek harrapatu nahian!

Gauza da, Gaur Jonen bizitza guztiz aldatu egin dela. Pasieran zebilen egunero bezala, hiru eta erdietako paseoan. Eta egunero bezala esaten dugunean, egunero bezala esan nahi dugu. Negua, udaberria, uda edo udazkena izan Jonek ez baitio kasu handirik egiten bere inguruari. Egunero txakurra ateratzen du, baina denboraren gehiengoan ez doa berarekin, bere buruarekin solasaldian dabil. Edo hobe esanda, bere buruak bakarrizketa antzezten dizkio.

Gaur kontatu dizkion gauza guztien birpasoa egin dezagun: Lehenik neskatxa asko botatzen duela faltan esan dio, eta ados egon da horrekin, zein momentu ederrak pasa izan zituzten! Adibidez oroitarazi egin dio zein lotsa pasa zuten gau horretan, non afaltzeko oilasko errea egitea erabaki zuten eta dirurik ez zutenez supermerkatuan lapurtzen saiatu egin ziren, baina harrapatu zituzten eta korrika ihes atera behar izan zuten! A zer barreak bota zituzten parke honetan bertan segurtasun gizonetik ihes egin ostean! Mundiala izan zela esan dio bere buruak! Eta Jon ados zegoela esan dio, eta pasarte guztia berriz benetan pasatzen ari zela sinetsi du.

Gero amarekin duela hogei minutu izan berri duen eztabaida gogorraz hitz egin dio. Den dena oroitarazi egin dio detaileak eta guzti, eta Jonek berriz eztabaida bere buruan pasatzen ari zelaren uste osoa izan du. Are gehiago, barruko ahotsak esan egin dio – amarekin ezin da hitz egin, hobe da modu autoritarioz jokatzea edo baietz esatea, tonto baten modura- eta Jon ados egon da berriz, proposatu dionarekin. Jon gaizki sentitu izan da liskarra oroitarazten, baina zerbait normaltzat hartu du.

Pasarte hori oroitarazi ondoren gaurko parrandaz hitz egin dio bere buruak: oroitu Maria datorrela herritik! Zer edo zer hartuko duzue elkarrekin! Bera zurekin ohera joanen litzateke! Baina ez, oroitu zure neskatxa falta botatzen duzula eta ez duzula ezer eginen.

Ondoren, burua altxatu egin du eta zuhaitzak ikusi ditu eta berehala beraiengan pentsatu du. Berdina Mixixiren zaunkak entzutean, soinu kirrinkarian pentsatu du eta loreen perfumea usaintzean, horretan pentsatu du. Hainbeste burrunba bere buruan, momentuan gelditu egin da, ondoko bi zororen elkarrizketa entzutean:

- Kaixo! Zu nor zara?

- Iepa! Euxebi dut izena, 69 urte ditut, igeltseroa naiz eta gero zinemara joatea planeatua daukat. Baina ni ez naiz hori guztia arraio! Ni, ni naiz! Zein da galdera hori? Zu nor zara?

- Mikel dut izena, Nor naizen? Ni, arraio! Konplexutasunik gabe! Ez naiz ez kanpotik erakusten didatena ezta ikasten dudana! Hori nire ezaugarri eta nolakotasunak dira, baina ni ez naiz hori guztia! Eta gainera, ni ez naiz nire burua! Loreak ikustea, haizearen zarata entzutea, intxaurrak dastatzea, barre egitea… horiek ez dira nire barneko pentsamenduak, esperientziak baizik! Ni ez naiz nire burua! Norbait iraintzen dudanean adibidez, hausnartzera gelditzen naiz, ni ez naizela izan konturatzen naiz, nire burua baizik eta gero barkamena eskatzen dut, baina kontuz horrek ez dit erantzukizunik kentzen.

Ba zera… Jonen burua hitzik gabe gelditu da, hau entzun ostean. Eta orduan bera nor demontre da? Ez bada bera amak erakutsi diona edo eskolan ikasi duena, nor da? Ez bada bere buruan daukan ahotsa, nor da? Nahastuta oso dago Jon. Elkarrizketara bueltatu da berriro:

- Bai nik berdina egiten dut! Haserre, urduri, amorratuta, triste eta abar nagoenean. Galdera sinple bat egiten diot nire buruari. Hori al naiz ni? Ez, ba mutil! Erantzuten diot! Prozesu sinple hori erabiltzen dut ni neu ezagutzeko!

- Arrazoia daukazu, nola deitzen da filosofo burges hori, lo asko egiten zuena?

- Zein? Descartes ez da ba izango?

- Bai hori! Filosofoak eta filosofoak, eta filosofo ez zirenak liluratuta gelditu ziren bere “*pentsatzen dut, existitzen naiz”*  esaldi famatuarekin. Baino nire ustez, akats basikoa egin zuen, gure pentsamendua gure identitatearekin identifikatzea. Pentsatzea tresna oso boteretsua da benetan. Adimenarekin bizitzan arau etiko batzuetara iritsi behar garela denon artean bizitzeko ondorioztatu du gizakiak, baina baita tresna berdinarekin bonba atomikoak eraiki ditu ere.

- Eta gero, gauza baliotsu bat esaten duenean, erdi ahaztuta gelditzen da.

- Zer gauza?

- Introspekzioa, Descartesen ustez gure burua ezagutzeko modurik hoberena gure barrura begiratzea zen eta, gure pentsamenduetan arakatu.

- Bai, modu oso interesgarria iruditzen zait gure barruan daukagun guztiaz konturatzeko eta ni, ni naizenaren ondoriora iristeko. Beti, introspekzio, auto obserbazio modua daukat piztuta, barrutik pasatzen den guztia azaleratzeko, eta ez naizena identifikatzeko.

- Ba zera esango dizut: Freuden proposamena era agian ere hortik zioan esatean subkontzientetik kontzientera gauzak atera behar direla.

- Ehi, aizu baieztapen arriskutsua da hori!

- Beno zer da ba filosofia kontu kitzikagarriez hitz egitea baino? Bai hau baita baieztapen arriskutsua da!

- Zoroak gaude aizu! Baina kontuz! Ez gara zoroak! – esan zuen ironiaz.

Jon nahastuta zegoen,baina bere barren barrenean poz pozik sentitzen zen. Bere identitate guztia galdu egin zuen hau guztia entzutean? Edo bere identitatea aurkitu zuen? Orain arte bera bere pentsamenduarekin zegoen identifikatua. Demontre, ezin zuen paseo lasai bat eman eta hau disfrutatu! Jakina zer edo zer gaizki zebilela!

Orain ulertzen zituen benetan zenbait gauza. Neskatxarekin izan zuen istorioa polita izan zen benetan, baina jada pasatua zegoen, bera ez zen erlazio hori, neskatxa hori ez zen Jon. Jon, Jon zen, ez zen laranja erdi bat, oso osorik zegoen bat baizik! Bera ez zen ezta familiarekin zituen haserreak eta hain gauza maltzurrak pentsatzen zituena hauei min egiteko. Bera ez zen ezta zineman atzo ikusi zuen pelikula, bera ez zen mixixi laztantzea, azken hauek esperientziak ziren pentsamenduak baino.

Jon, Jon zela konturatu egin zen. Baina, zer esan nahi zuen horrek? Mixixi begiratu zuen eta azkar jaso zuen azalpena, maitasuna zen besterik gabe, baldintzarik gabeko maitasuna. Mixixik Jon maite zuen, Jon zelako, ez zion ezer eskatzen, ezer exijitzen. Mundu guztiarekin eta bere buruarekin hasita berdina eginen zuela erabaki zuen. Baldintzarik gabeko maitasuna, Hori da Jon.

Euria eta haizea hasi egin ziren, baina Jon zoriontsu zegoen.